gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4236, del 25-04-2002 (2002/3802)

RESOLUCIÓ de 25 de març de 2002, de l'Institut Valencià de Finances, per la qual s'adjudiquen i s'acorda l'emissió amb data 27 de març de 2002, de Pagarés de la Generalitat Valenciana corresponents a la subhasta número 457 (Tram minorista).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3802


Data del document
:   25-03-2002

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 25 de març de 2002, de l'Institut Valencià de Finances, per la qual s'adjudiquen i s'acorda l'emissió amb data 27 de març de 2002, de Pagarés de la Generalitat Valenciana corresponents a la subhasta número 457 (Tram minorista). [2002/3802]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, regula el procediment de subscripció pública de deute de la Generalitat Valenciana en el tram per al minorista i la Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 457 de Pagarés de la Generalitat Valenciana el passat dia 13 de març de 2002, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis al tram minorista segons l'annex de la present resolució.
  
Segon
  
Els tipus d'interés anuals per als diferents terminis són els que figuren en l'annex esmentat.
  
Tercer
  
La quantitat que ha d'ingressar el tram minorista, així com els interessos corresponents s'especifiquen en l'annex esmentat
  
Quart
  
Acordar l'emissió de Pagarés de la Generalitat Valenciana amb data 27 de març de 2002, corresponent al tram minorista, sota la representació d'anotacions en compte pels terminis i els imports adjudicats indicats en l'annex esmentat.
Diari Oficial de la Generalitat Valenciana


Sumari del DOGV 4195, del 21-02-2002 (2002/1426)

Ressenya de la Resolució de 24 d'abril de 2001, del conseller d'Obres Públiques, Urbanisme i Transports, per la qual es fa pública la modificació del títol concessional de la concessió del servei públic regular permanent i d'ús general de transport de viatgers per carretera entre Castelló-València (amb prolongació a Vinaròs) (CVCS-102).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2002/1426


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució de 24 d'abril de 2001, del conseller d'Obres Públiques, Urbanisme i Transports, per la qual es fa pública la modificació del títol concessional de la concessió del servei públic regular permanent i d'ús general de transport de viatgers per carretera entre Castelló-València (amb prolongació a Vinaròs) (CVCS-102). [2002/1426]
  
El conseller d'Obres Públiques, Urbanisme i Transports, amb data 24 d'abril de 2001, ha resolt aprovar la modificació de les condicions concessionals de la concessió de servei de transport públic regular permanent i d'ús general de viatgers per carretera entre Castelló-València (amb prolongació a Vinaròs) CVCS-102.
  
Termini d'acabament de la concessió:
  
3 de febrer de 2012
  
Tarifa base:
  
Tarifa partícip de l'empresa:
  
8,1434 OMV. viatgers/km (aire condicionat inclòs)
Diari Oficial de la Generalitat Valenciana


Sumari del DOGV 4248, del 14-05-2002 (2002/4747)

Informació pública del projecte de modificació puntual número 19 i el de modificació puntual número 20 de les Normes Urbanístiques del PGOU.
--------------------------------------------------------------------------------------------------------------------------------------------

### Dades del document

Número de DOGV
:   4248

Data del DOGV
:   14-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4747


Organisme emissor
:   Ajuntament de Cocentaina

Tipus de document
:   Anunci

Informació pública del projecte de modificació puntual número 19 i el de modificació puntual número 20 de les Normes Urbanístiques del PGOU. [2002/M4747]
  
El ple de la corporació, en sessió extraordinària celebrada el dia 26 de març de 2002, ha acordat sotmetre a informació pública, per termini d'un mes, el projecte de modificació puntual número 19 referit a l'article 8.16.3 de les Normes Urbanístiques del PGOU, com també el projecte de modificació puntual número 20 referit a l'article 7.8 de la Normes Urbanístiques del PGOU.
  
Durant el període d'informació pública els projectes de les modificacions puntuals números 19 i 20 es trobaran dipositats en el Departament d'Urbanisme de l'ajuntament per a la seua consulta pública, en horari de 09.00 a 14.00 hores, de dilluns a divendres, i es podran presentar les al·legacions que es consideren oportunes.
  
El període d'informació pública començarà a partir del dia següent a la publicació de l'edicte en el Diari Oficial de la Generalitat Valenciana.
  
Tot això de conformitat amb els articles 55 i 38 de la Llei 6/1994, de 15 de novembre, Reguladora de l'Activitat Urbanística, i els articles 175, 158 i concordants del Decret 201/1998, de 15 de desembre, pel qual s'aprova el Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 4298, del 23-07-2002 (2002/7407)

Informació pública del nomenament com a funcionaris interins de dos auxiliars de la policia municipal.
------------------------------------------------------------------------------------------------------

### Dades del document

Número de DOGV
:   4298

Data del DOGV
:   23-07-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/7407


Organisme emissor
:   Ajuntament de Soneja

Tipus de document
:   Anunci

Informació pública del nomenament com a funcionaris interins de dos auxiliars de la policia municipal. [2002/S7407]
  
Per Resolució de l'Alcaldia de data 12 de juny de 2002, de conformitat amb la proposta del tribunal qualificador de l'oposició convocada per a proveir dues places d'auxiliars de policia local, en la plantilla de funcionaris de l'ajuntament, han sigut nomenats funcionaris interins pertanyents a l'escala d'administració especial, subescala servicis especials, d'este ajuntament, la senyora Albina Daviu Esteban, amb document nacional d'identitat número 31837209-W i el senyor Rafael Ortín Seguí amb document nacional d'identitat número 41757629-H.
  
La qual cosa es publica d'acord amb l'article 27.3 del Reial Decret 364/1995, de 10 de març, i el Decret 33/1999, de 9 de març, de la Generalitat Valenciana.
Diari Oficial de la Generalitat Valenciana


Sumari del DOGV 4185, del 07-02-2002 (2002/916)

Informació pública del projecte de reparcel·lació de les unitats d'execució AJ, T i U.
--------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/916


Organisme emissor
:   Ajuntament d'Albuixech

Tipus de document
:   Anunci

Informació pública del projecte de reparcel·lació de les unitats d'execució AJ, T i U. [2002/F916]
  
El Ple de l'ajuntament, en la sessió ordinària del dia 13 de desembre de 2001, va aprovar provisionalment el projecte de reparcel·lació de les unitats d'execució AJ, T i U.
  
Cosa que es fa pública als efectes que s'estableixen en l'article 59 de la Llei 6/1994, de 15 de novembre, Reguladora de l'Activitat Urbanística.
  
Contra aquest acord, que és definitiu en via administrativa, es podrà interposar amb caràcter potestatiu un recurs de reposició davant del mateix òrgan que va dictar la resolució en el termini d'un mes, o un recurs contenciós administratiu davant de la Sala Contenciosa Administrativa del Tribunal Superior de Justícia de València, dins del termini de dos mesos. Els terminis es comptaran des de l'endemà de la publicació d'aquest edicte en el Diari Oficial de la Generalitat Valenciana.
  
Tot això sense perjudici de poder exercir qualsevol altre recurs o acció que es considere pertinent.
Diari Oficial de la Generalitat Valenciana


Sumari del DOGV 4299, del 24-07-2002 (2002/8049)

Demanda de separació, divorci i nul·litat número 000636/2002. Notificació i citació a termini.
----------------------------------------------------------------------------------------------

### Dades del document

Número de DOGV
:   4299

Data del DOGV
:   24-07-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/8049


Organisme emissor
:   Jutjat de Primera Instància Número 24 de València

Tipus de document
:   Anunci

Demanda de separació, divorci i nul·litat número 000636/2002. Notificació i citació a termini. [2002/Q8049]
  
Juí: mesures provisionals derivades de l'admissió a tràmit de la demanda de separació, divorci i nul·litat número 000636/2002.
  
Part demandant: María Amparo Ruiz Lara
  
Part demandada: Jaouad Makhfi
  
Sobre mesures coetànies o posteriors a la interposició demanda.
  
En el juí a què es fa referència, s'ha dictat la resolució el text literal de la qual és el següent:
  
«Cèdula de citació
  
Tribunal que ordena citar: Jutjat de Primera Instància número 24 de València.
  
Assumpte en què s'acorda: el que es fa referència més amunt.
  
Persona a la qual se cita: Jaouad Makhfi, demandat. Domicili: carrer de Pius XI, 14, 12. València.
  
Objecte de la citació: assistir a la compareixença establida en l'article 771.2 de la Llei 1/2000, d'Enjudiciament Civil (LECn). Si no hi ha acord dels cònjuges sobre les mesures que cal adoptar, o este, oït, si escau, el fiscal, no s'aprova en tot o en part, s'oiran les al·legacions dels concurrents i es practicarà la prova que proposen que no siga inútil o impertinent, així com la que el tribunal puga acordar d'ofici.
  
Lloc en què ha de comparéixer: a la seu d'este jutjat, situat al carrer de Roger de Llúria, 19, 4.
  
Dia i hora en què ha de comparéixer: el 8 d'octubre de 2002, a les 11.00 hores.
  
Prevencions legals
  
Primera
  
Ha d'acudir a la compareixença amb assistència d'un advocat i representat per un procurador (art. 771.2 de la LECn).
  
Segona
  
Ha d'acudir amb les proves de què intente valdre's (art. 440.1 de la LECn).
  
Tercera
  
La seua falta d'assistència pot determinar que es consideren com a certs els fets al·legats pel seu cònjuge per a fonamentar les seues peticions sobre mesures provisionals de caràcter patrimonial.
  
S'acompanya una còpia de la resolució que convoca a compareixença i una còpia de demanda de mesures.
  
València, 19 de juny de 2002.- El secretari judicial».
  
En atenció al desconeixement de l'actual domicili o residència de la part demandada, per la provisió de 15 de juliol de 2002, el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de citació.
Diari Oficial de la Generalitat Valenciana


Sumari del DOGV 4292, del 15-07-2002 (2002/7274)

Informació pública del pla especial de telecomunicacions.
---------------------------------------------------------

### Dades del document

Número de DOGV
:   4292

Data del DOGV
:   15-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7274


Organisme emissor
:   Ajuntament de Xirivella

Tipus de document
:   Anunci

Informació pública del pla especial de telecomunicacions. [2002/Q7274]
  
El Ple de l'Ajuntament, en la sessió feta el dia 16 de maig de 2002, en relació amb la informació pública del pla especial de telecomunicacions, va adoptar, entre altres, l'acord següent:
  
Primer
  
Sotmetre el pla especial, de forma simultània, als tràmits següents:
  
a) Informació pública per un període mínim de 20 dies, anunciada en el Diari Oficial de la Generalitat i en un diari no oficial d'àmplia difusió en la localitat. Durant la informació, el projecte diligenciat del pla estarà depositat, per a la consulta pública, en l'ajuntament (Gabinet d'Informació Municipal).
  
b) Informe dels distints departaments i òrgans competents de les administracions exigits per la legislació reguladora de les seues respectives competències i, concretament, de la Conselleria d'Obres Públiques, Urbanisme i Transports i del Ministeri de Foment.
  
c) Dictamen dels municipis confrontants.
  
Segon
  
Que es notifique l'acord adoptat als interessats amb expressió dels recursos procedents i la resta de previsions legals.
Diari Oficial de la Generalitat Valenciana


Sumari del DOGV 4173, del 22-01-2002 (2002/77)

Informació pública de l'exposició al públic de la modificació número 10 de les normes subsidiàries d'Alpuente.
--------------------------------------------------------------------------------------------------------------

### Dades del document

Número de DOGV
:   4173

Data del DOGV
:   22-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/77


Organisme emissor
:   Ajuntament d'Alpuente

Tipus de document
:   Anunci

Informació pública de l'exposició al públic de la modificació número 10 de les normes subsidiàries d'Alpuente. [2002/F77]
  
Amb data 26 de novembre de 2001 el Ple de l'ajuntament ha adoptat l'acord d'exposició al públic de la modificació número 10 de les normes subsidiàries d'Alpuente.
  
D'acord amb el que s'estableix en l'article 158 del Decret 201/1998, pel qual s'aprova el Reglament de Planejament de la Comunitat Valenciana, i l'article 38 de la Llei 6/1994, Reguladora de l'Activitat Urbanística, en el termini d'un mes des de la publicació el projecte estarà depositat a la Secretaria municipal per a la consulta pública, a l'efecte que es presenten al·legacions o reclamacions.
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 4400, del 17-12-2002 (2002/13861)

Informació pública de l'estudi d'impacte ambiental del Pla General d'Ordenació Urbana.
--------------------------------------------------------------------------------------

### Dades del document

Número de DOGV
:   4400

Data del DOGV
:   17-12-2002

Secció del DOGV
:   V. ALTRES ANUNCIS - E) MEDI AMBIENT

Número del document
:   2002/13427


Organisme emissor
:   Ajuntament d'Albaida

Tipus de document
:   Anunci

Informació pública de l'estudi d'impacte ambiental del Pla General d'Ordenació Urbana. [2002/A13558]
  
Vist l'estudi d'impacte ambiental que acompanya el Pla General d'Ordenació Urbana d'Albaida (PGOU) en fase de redacció, redactat per José Vicente Sánchez Cabrera i l'equip redactor del PGOU, E.B. Arquitectura i Urbanisme Safor 7.
  
Tot d'acord amb allò establert a l'article 158.3 del Reglament de Planejament de la Comunitat Valenciana, en relació amb l'article 22 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.
  
Per mitjà d'este anunci es fa públic el sotmetiment a informació pública de l'estudi d'impacte ambiental del PGOU d'Albaida, pel termini de 30 dies hàbils comptadors des del sendemà de la publicació d'este anunci al Diari Oficial de la Generalitat Valenciana, a l'efecte de presentació d'al·legacions a l'esmentat estudi d'impacte ambiental.
Diari Oficial de la Generalitat Valenciana


Sumari del DOGV 4231, del 18-04-2002 (2002/3516)

Expedient número 11/2002. Adjudicació de la assistència per a la preparació, plantejament i liquidació d'actes subjectes a l'Impost sobre Transmissions Patrimonials i Actes Jurídics Documentats i sobre Successions i Donacions en la Direcció Territorial d'Economia i Hisenda a Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4231

Data del DOGV
:   18-04-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/3516


Data del document
:   03-04-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Expedient número 11/2002. Adjudicació de la assistència per a la preparació, plantejament i liquidació d'actes subjectes a l'Impost sobre Transmissions Patrimonials i Actes Jurídics Documentats i sobre Successions i Donacions en la Direcció Territorial d'Economia i Hisenda a Castelló. [2002/X3516]
  
1. Entitat adjudicadora
  
a) Organisme: Conselleria d'Economia, Hisenda i Ocupació.
  
b) Dependència que tramita l'expedient: Secretaria General
  
c) Número d'expedient: 11/2002
  
2. Objecte del contracte
  
a) Tipus de contracte: consultoria i assistència
  
b) Descripció de l'objecte: assistència per a la preparació, plantejament i liquidació d'actes subjectes a l'Impost sobre Transmissions Patrimonials i Actes Jurídics Documentats i sobre Successions i Donacions en la Direcció Territorial d'Economia i Hisenda a Castelló.
  
c) Lot: 4
  
d) Butlletí o diari oficial i data de publicació de l'anunci de licitació: DOGV núm. 4.156, de data 27.l2.2001.
  
3. Tramitació, procediment i forma d'adjudicació
  
a) Tramitació: anticipada, urgent
  
b) Procediment: obert
  
c) Forma: concurs
  
4. Pressupost base de licitació
  
Import total: 105.780 euros, distribuït en els lots següents:
  
Lot 1: 26.445 euros
  
Lot 2: 26.445 euros
  
Lot 3: 26.445 euros
  
Lot 4: 26.445 euros
  
5. Adjudicació
  
a) Data: 29.01.2002
  
b) Contractista:
  
Lot 1: senyor Gonzalo Jaén Ballester
  
Lot 2: senyora Almudena Sales Tena
  
Lot 3: senyora María Belén Gil López
  
Lot 4: senyora Mónica Marí Torán
  
c) Nacionalitat: espanyola
  
d) Import d'adjudicació: 105.780 euros.
Diari Oficial de la Generalitat Valenciana


Sumari del DOGV 4227, del 12-04-2002 (2002/2875)

Notificació de l'acord d'iniciació dels expedients sancionadors 040401/4418-2 al 040402/1075.
---------------------------------------------------------------------------------------------

### Dades del document

Número de DOGV
:   4227

Data del DOGV
:   12-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2875


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de l'acord d'iniciació dels expedients sancionadors 040401/4418-2 al 040402/1075. [2002/F2875]
  
De conformitat amb el que estableixen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), la nova redacció de la qual va ser aprovada per la Llei 4/1999, de 13 de gener, de modificació de la Llei 30/1992 (BOE núm. 12, de 14 de gener de 1999), es fa pública la notificació de l'acord d'inici dels expedients sancionadors que s'indiquen (DI/3, 4418-2 fins al 1075) instruïts pel Servei Territorial de Transports a les persones o entitats denunciades que a continuació s'esmenten, ja que havent-se intentat la notificació en l'últim domicili conegut, aquesta no s'ha pogut realitzar.
  
Els corresponents expedients es troben al Servei Territorial de Transports, davant el qual tenen el dret d'al·legar per escrit el que en defensa seua consideren convenient, amb l'aportació de les proves que consideren oportunes, dins del termini de 15 dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.
  
Transcorregut aquest termini sense que s'haja fet ús del dret per a formular al·legacions i/o presentar proves, es dictaran les oportunes resolucions.
Diari Oficial de la Generalitat Valenciana


Sumari del DOGV 4317, del 20-08-2002 (2002/8282)

Informació pública del projecte d'urbanització del sector denominat Pla de Xarrió.
----------------------------------------------------------------------------------

### Dades del document

Número de DOGV
:   4317

Data del DOGV
:   20-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8282


Organisme emissor
:   Ajuntament del Campello

Tipus de document
:   Anunci

Informació pública del projecte d'urbanització del sector denominat Pla de Xarrió. [2002/8282]
  
L'alcalde, per Decret núm. 1.667/2002, de 8 de juliol de 2002, vista la documentació redactada a iniciativa d'este Ajuntament del Campello, consistent en projecte d'urbanització del sector denominat Pla de Xarrió, en el Pla General Municipal d'Ordenació Urbana del Campello (Alacant), vist l'informe jurídic emés amb data 5 de juliol de 2002, sobre el procediment de tramitació del document; atés el que disposa l'article 53 en relació amb el 45 de la Llei 6/1994, de 15 de novembre, Reguladora de l'Activitat Urbanística; ha resolt sotmetre a informació pública l'expedient íntegre.
  
Cosa que es fa pública, prevenint que durant vint dies hàbils comptats des de l'última publicació de l'edicte l'expedient complet romandrà exposat al públic i podrà consultar-se i formular les al·legacions que s'estimen pertinents, en l'Ajuntament del Campello, Negociat de Planejament i Gestió, de dilluns a divendres, des de les 10.00 a les 14.00 hores, tot això en els termes de l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 53 de la mateixa llei.